open-index/open-wikipedia-markdown huggingface dataset:
רומיאנה בצ'בארובה

**רוּמְיָאנה גֶנְצֶ'בָה בֶּצ'בארובה** (בבולגרית: **Румяна Генчева Бъчварова**, נולדה ב-13 במאי 1959, שיפקה, מחוז סטארה זאגורה, הרפובליקה העממית של בולגריה) היא פוליטיקאית ודיפלומטית בולגרייה אשר בין השנים 2014–2017 כיהנה כסגנית ראש ממשלת בולגריה ושרת הפנים בממשלתו השנייה של בויקו בוריסוב, ובין 2019–2023 כיהנה כשגרירת בולגריה בישראל.

## ביוגרפיה
רומיאנה בצ'בארובה נולדה בעיירה שיפקה אשר במרכז בולגריה. אביה היה עורך ראשי של עיתון. היא רכשה השכלה אקדמית בסוציולוגיה באוניברסיטת סופיה, ובהמשך ניהלה סוכנות שעסקה בייעוץ בתחומי השיווק, הפרסום ויחסי הציבור.

ב-2009 הצטרפה למפלגת אזרחים למען פיתוח אירופי של בולגריה בראשות בויקו בוריסוב וכיהנה כראשת לשכתו. ב-2014 נבחרה לאספה הלאומית, ומונתה על ידי בוריסוב לסגניתו. ב-2015 מונתה לשרת הפנים של בולגריה, וכיהנה עד ינואר 2017, מועד בו התפטר בוריסוב. במאי 2017 מונתה למנהלת הלשכה של בויקו בוריסוב במסגרת ממשלתו השלישית. ב-2019 מונתה לשגרירת בולגריה בישראל, וכיהנה בתפקידה עד סוף 2023. במהלך כהונתה בישראל נתגלו חילוקי דעות בין בצ'בארובה לבין חלק מארגוני "יוצאי בולגריה" בישראל, על רקע עמדותיה בסוגיית אחריותה של בולגריה לאירועי השואה בבולגריה.

בצ'בארובה הייתה נשואה לעיתונאי אורלין פילב, ולהם שני ילדים, בן ובת.

## קישורים חיצוניים

## הערות שוליים

קטגוריה:שגרירי בולגריה בישראל
קטגוריה:פוליטיקאים בולגרים
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:שרי ממשלת בולגריה
קטגוריה:בולגרים שנולדו ב-1959
ברט דלטון

**ברט פטריק דלטון** (באנגלית: **Brett Patrick Dalton**; נולד ב-7 בינואר 1983) הוא שחקן אמריקאי.

## ביוגרפיה
דלטון סיים את לימודיו ב-2001 בבית הספר התיכון ווסטמונט בקמפבל, קליפורניה, שם החל להתעניין במשחק לאחר שנבחן להפקה של "קן הקוקייה" ושם היה נשיא הפדרציה למלגות של קליפורניה ונשיא מועצת הסטודנטים. הוא שיחק בתפקיד הראשי במחזה "שנת חיי היפה ביותר". לאחר שלמד באוניברסיטת קליפורניה בברקלי לתואר ראשון, דלטון סיים תואר שני באמנויות מבית הספר לדרמה באוניברסיטת ייל בשנת 2011. אחת מחברותיו לכיתה ייל הייתה זוכת האוסקר לופיטה ניונגו.

## קריירה
בנובמבר 2012, לוהק דלטון לתפקיד ראשי בסדרת הטלוויזיה של ג'וס ווידון סוכני S.H.I.E.L.D. בתור הסוכן גרנט וורד והייב. בין היתר שיחק דלטון בסדרות שוטרים בדם, *[[נשות קבע]]* ובסרט התיעודי *Killing Lincoln* של ערוץ נשיונל ג'יאוגרפיק, הפקה של טוני ורידלי סקוט.

בתיאטרון שיחק דלטון במחזות *תשוקה*, *רומיאו ויוליה*, ועכשיו *שמח?* (רפרטואר ייל); *ציפור הנעורים המתוקה,* ו*[[מקבת]]'.*

ב-16 במאי 2014, לוהק דלטון לתפקיד בסרט אינדי דרמה *"אבודים בפירנצה"* בתפקיד אריק לומברד, כוכב פוטבול לשעבר בקולג' שבור לב שמתחבר מעל ראשו עם ספורט פלורנטיני מסוכן ואישה מקומית מפתה. בסרט משחקים לצידו לצד סטנה קטיק ואמילי אטאק.

בשנת 2015, דלטון דיבב את הדמות מייק במשחק המחשבו *[[Until Dawn]]*, משחק וידאו שפותח על ידי Supermassive Games ופורסם על ידי Sony Computer Entertainment עבור הפלייסטיישן 4. בפברואר, דלטון היה מועמד על ידי "Video Game Trade Reviewers" על הופעתו.

בשנת 2017 שיחק דלטון בסרט *The Resurrection of Gavin Stone*, סרט שיצא ב-20 בינואר 2017 על ידי Walden Media ו-Vertical Church Films.

בשנת 2021, לוהק דלטון לתפקיד חוזר בסדרת הדרמה של NBC, *[[שיקגו FIRE|שיקגו Fire]]* בתור סגן ג'ייסון פלהם.

## חיים אישיים
ברט התגורר בלוס אנג'לס עם אשתו מליסה טרן ובתם, שנולדה בשנת 2012. הוא הגיש בקשה לגירושין בנובמבר 2019.

## פילמוגרפיה
ממוזער| דלטון ב-2014

### קולנוע

### טלוויזיה

## קישורים חיצוניים

## הערות שוליים

קטגוריה:בוגרי אוניברסיטת קליפורניה בברקלי
קטגוריה:בוגרי בית הספר לדרמה של אוניברסיטת ייל
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1983
ורוניקה מבריקה

**וֵרוֹנִיקָה מַבְרִיקָה** (שם מדעי: *Veronica polita*) היא מין צמח עשבוני חד-שנתי, שפרחיו קטנים וכחולים מהאזור הים-תיכוני ההררי ממשפחת הלחכיים (בעבר היא נקראה ברוניקה ושויכה למשפחת הלועניתיים). מין זה לא מצוי והוא מאכלס שדות ובתי-גידול מופרים מהאזור הים תיכוני ההררי. ורוניקה מבריקה מלווה את ורוניקה לבנה במעזבות ובשטחים פתוחים בחבל הים-תיכוני ושכיחה על מדשאות. תפוצתה רחבה מאוד ומשתרעת מאגן הים התיכון ומאירופה ועד מרכז אסיה ועד מערב ההימלאיה, ומהאיים הקנריים ועד צפון סומליה. בישראל היא גדלה בשפלה המרכזית, בכל ההר, בעמק יזרעאל, בבקעת הירדן וברמת הגולן. פרחיה קטנים וכחולים עם כותרת זעירה שנפרשת באור השמש, ונסגרת בבוא החשיכה.

## אטימולוגיה - מקורות השם
שם הסוג בֵּרוֹנִיקָה שונה ונקבע בווי"ו כבשם המדעי מאחר שהתברר שהכתיב בבי"ת דגושה - השגור בספרות הבוטנית העברית הישנה - אין לו על מה להסתמך. השם שונה על ידי האקדמיה ללשון העברית בשנת 2003.

## מורפולוגיה
ממוזער|ורוניקה מבריקה
ממוזער|ורוניקה מבריקה בשני צבעים
ממוזער
צמח עשבוני חד-שנתי נמוך, גובהו 5 עד 25 ס"מ, שעיר, שרוע ומסתעף מבסיסו.

הגבעולים עגולים, עדינים, ארוכים, כפופים, מזדקפים או נטויים, עם שערות שאינן בלוטיות.

לוואים חסרים. הפטוטרות קיימות.

העלים פשוטים, התחתונים נגדיים לרוב והעלים (החפים) המלווים את הפרחים מסורגים. כל העלים בעלי פטוטרת, דמויי ביצה, בסיסם כמעט דמוי לב או קטום, משוננים-חרוקים, באורך כ-1 ס"מ, לפחות אצל חלקם אורכם ארוך מרוחבם.

הפרחים ערוכים אחד אחד בחיק עלים שצורתם אינה שונה מצורת העלים האחרים שאינם נושאים פרחים בחיקם.

עוקצי הפרחים ארוכים בערך כמו אורך העלים, והם מתעקלים עם הבשלת הפירות.

הפרחים דו-מיניים, בעלי עטיף כפול, בלתי נכונים ומאוחי עלי כותרת, כלומר עלי הכותרת מאוחים בבסיסם לצינור קטן, והם נושרים כיחידה אחת.

הגביע מחולק עמוקות ל-4 אונות דמויות ביצה או סגלגלות, קודקודן כמעט מחודד. האונות אינן מפושקות זוגות זוגות, אונות הגביע משתיירות בפרי. העורקים באונות הגביע בולטים עם הבשלת הפירות.

הכותרת כחולה, בקוטר 6 עד 8 מ"מ, גלגלית (האונות מפושקות וצינור הכותרת קצר מאוד), בלתי נכונה, האוגן בעל 4 אונות מפושקות, שאינן שוות, העליונה רחבה יותר. אוגן הכותרת כחול ועליו נמשכים עורקים רדיאליים בכחול עז יותר. לוע הכותרת וצינורה שעירים ולבנים-ירוקים.

האבקנים 2, מעורים בכותרת, ארוכים למדי ובולטים מתוך הפרח. הזרים נימיים, וקירחים. המאבקים בעלי 2 לשכות, הנפתחות בחריץ אורך, דרכו משתחררת האבקה.

השחלה עילית, עשויה 2 עלי שחלה מאוחים, היוצרים 2 מגורות. השיליה חיקית.

עמוד שחלה אחד, אורכו מ"מ אחד עד 1.5 מ"מ, משתייר בפרי, נימי, הצלקת אחת ותמימה.

הפרי הוא הלקט שעיר, פחוס כרגיל מן הצדדים ומפורץ בראשו, ומתוכו עולה עמוד השחלה והוא עטוף בגביע משתייר, בן 2 מגורות בכל מגורה 8 עד 12 זרעים. ההלקט נפתח לאורך המחיצה שבין המגורות. המפרץ שבראש ההלקט עשוי בצורה זווית מחודדת, רוחבו של ראש ההלקט 3 עד 5 מ"מ.

עוקץ הפרי גדול מהפרי ומגיע לס"מ אחד או יותר (בשונה מוורוניקה פרסית).

הזרעים זעירים, אורכם אינו עולה על 1.5 מ״מ. קעורים (דמוי סירה) וגבשושיים, בעלי אנדוספרם בשרני, המקיף את העובר הזקוף.

הזרעים מופצים באמצעות הרוח. הפריחה מסוף דצמבר ועד תחילת יוני.

## תמונות

קובץ:ורוניקה מבריקה על דשא.jpg
קובץ:Veronica polita kz11.jpg
קובץ:Veronica polita kz10.jpg
קובץ:Veronica polita kz12.jpg


## קישורים חיצוניים

## הערות שוליים

קטגוריה:לחכיים
מקהלת נווה שיר

[ממוזער|נתן מרגלית מנצח על מקהלת נווה שיר בהופעה בבית הנשיא [זלמן שזר, 1969]]
ממוזער|מנצח המקהלה נתן מרגלית
**מקהלת נווה שיר** הייתה מקהלת ילדות ונערות שפעלה בפתח תקווה בניצוחו של נתן מרגלית בין השנים 1961-1988. ב-2006 הוקמה המקהלה מחדש על ידי בוגרות מקהלת הילדים בניצוחה של ענת דור-מרגלית.

מייסד ומנצח המקהלה, נתן מרגלית, עלה לארץ מפולין בשנת 1948 באוניה אקסודוס. כבוגר החוג למוזיקה באוניברסיטת בר-אילן, עסק בהוראת מוזיקה בבתי ספר והיה חבר במקהילת רינת. לצד מקהלת נווה שיר, הקים גם את מקהלת המבוגרים רון ובשנותיו האחרונות שימש המפקח על החינוך המוזיקלי באזור המרכז.

המקהלה הוקמה על ידי מרגלית בבית הספר 'נווה כיבוש' בפתח תקווה, ופעלה כחלק ממחלקת הנוער של עיריית פתח תקווה. המקהלה הייתה בין מקלות הילדים והנוער הראשונות בישראל.

המקהלה ביצעה יצירות קלאסיות עם תזמורות רבות בהן התזמורת הפילהרמונית והתזמורת הסימפונית של רשות השידור בניצוחם של גארי ברתיני, יורי אהרונוביץ' וסטנלי ספרבר, בהן הילד והקסמים של מוריס ראוול, הארטוריה 'אליהו' של פליקס מנדלסון, הסימפוניה השישית של מאהלר, 'אש וההרים' של אהרון חרל"פ, 'תהילים' של אנדרה היידו והסימפוניה מספר 6 (כינור יהודי) של מייצ'יסלב ויינברג.

המקהלה ייצגה את ישראל בפסטיבלים ומשלחות בינלאומיות באוסטריה, בגרמניה, בשוודיה ובדנמרק וכן בכנסי 'הזמריה' הבינלאומיים שנערכו בישראל. כמו כן, נטלה חלק באירועים ממלכתיים כמו טקס הענקת פרסי ישראל בבית הנשיא, טקסי יום הזיכרון לשואה ולגבורה ביד ושם והדלקת המשואות ביום העצמאות בהר הרצל, קונגרסים וימי חילות בצה"ל. המקהלה התארחה גם בתוכניות טלוויזיה והשתתפה בין היתר במופע 'ניגון חוזר' של רשות השידור ב-1983.

ממוזער|מקהלת נווה שיר המחודשת בניצוחה של ענת דור-מרגלית, 2024
מרגלית הוסיף לנצח על המקהלה עד מותו בשנת 1988, ולאחר מותו פסקה פעילות המקהלה. בשנת 2006 המנצחת ענת דור-מרגלית, אחייניתו של נתן שהשתתפה בעצמה במקהלה כילדה, כינסה את חברות המקהלה לדורותיהן לקונצרט לזכרו של המנצח. בהמשך לקונצרט זה, ובסיוע עיריית פתח תקווה, החלה המקהלה לפעול מחדש תחת ניצוחה, כשהיא מתבססת בעיקר על בוגרות מקהלת הילדים. המקהלה המחודשת חברה בארגון המקהלות 'הלל' ופועלת כחלק מאגף התרבות של עיריית בפתח תקווה. היא מבצעת יצירות קלאסיות לצד יצירות מודרניות וישראליות, וכן יצירות פולקלור יהודיות ואחרות בעיבודים שחלקם נכתבו במיוחד עבורה.

בשנת 2014 הוציאה המקהלה אלבום, 'סובב עולם - טעמים וטעימות'. ב-2016 הכין הבמאי אורי רוזנברג את הסרט 'מקהלת נשים' העוסק במקהלה ובהקמתה מחדש. סרטו השתתף בתחרות הסרטים הבינלאומית אפוס.

ביולי 2017 זכתה המקהלה המחודשת במדליית זהב (במקום ה-3) בתחרות הפולקלור כחלק מהפסטיבל הבינלאומי למקהלות European Choir Games בריגה.

## קישורים חיצוניים

* 
* 
*מקהלת נשים - סרטו של אורי רוזנברג על המקהלה
* על הסרט מקהלת נשים והמקהלה בבלוג 'נושנות' של אורי רוזנברג
* מקהלת נווה שיר באתר זמרשת
* היצירה תהילים לאנדרה היידו בביצוע ג'ונסון דוד וילסון, התזמורת הסימפונית ירושלים ומקהלת נווה שיר, באתר הספרייה הלאומית
* איזה פלא/נתן אלתרמן בלחן עממי בביצוע מקהלת רינת ומקהלת נווה שיר, באתר הספרייה הלאומית

## הערות שוליים

קטגוריה:פתח תקווה: תרבות
קטגוריה:מקהלות בישראל
קטגוריה:פתח תקווה: ארגונים
קטגוריה:מקהלות ילדים ונערים
משה רימוס

**מֹשֶׁה רֵימוֹס** (באיטלקית: **Moses Rimos**; סביבות 1406 בפלמה דה מיורקה – 1430 בפלרמו) היה רופא, פילוסוף ופייטן ספרדי-איטלקי יהודי שמת מות קדושים.

## תולדותיו
משה רימוס נולד בסביבות שנת 1406 בפלמה דה מיורקה באי מיורקה, והיגר לאיטליה בגיל צעיר. תחילה השתקע ברומא ומשערים כי שם התחנך. על סמך כתביו ניכר שהכיר כתבים פילוסופיים, ואף שלט במספר שפות. לאחר מכן השתקע בפלרמו שם עבד כרופא.

בפלרמו הוא הואשם כי הרעיל פציינט גוי ודינו נגזר להוצאה להורג. שופטיו הציעו לו שתמורת ביטול גזר הדין, יתנצר כמו קרוב משפחתו באותו שם (משה רימוס), שהתנצר ב-1391 בפלמה דה מיורקה, אבל משה רימוס סירב והעדיף למות. הוא נקבר "קבורת חמור" מחוץ לחומות פלרמו, כשהוא בן 24 בלבד.

## כתביו
הוא השאיר מאחוריו מעט פיוטים שמהותם פילוסופיים. יום אחד לפני מותו, בעודו בבית הכלא, כתב קינה על מותו ההולך וקרב, בשם "מי האמין כי כמות נבל", מתוכה התפרסם קטע המתחיל ב"סַעֲרַת מָוֶת", בתחילת הפיוט כתב:

## קישורים חיצוניים
* 
* הקינה 'סערת מות' בגוגל ספרים
* 

* Remos, Moses ben Isaac - Jewish Virtual Library
* Isidore Singer, Meyer Kayserling, ''RIMOS (REMOS), MOSES'' - Jewish Encyclopedia


## הערות שוליים

קטגוריה:משוררים יהודים איטלקים
קטגוריה:רופאים איטלקים במאה ה-15
קטגוריה:ילידי 1406
קטגוריה:נפטרים ב-1430
קטגוריה:יהודי איטליה במאה ה-15
סלאבנה גרגובה

**סְלָאבֶנה גֶרְגוֹבָה** (בבולגרית: **Славена Гергова**, נולדה ב-27 באפריל 1978, סופיה, הרפובליקה העממית של בולגריה) היא דיפלומטית בולגרייה אשר החל מ-2023 מכהנת כשגרירת בולגריה בישראל.

## ביוגרפיה
סלאבנה גרגובה נולדה בסופיה בירת בולגריה. היא בוגרת אוניברסיטת סופיה בפרסית ובמזרחנות, ומוסמכת האוניברסיטה בהיסטוריה ערבית . ב-2004 הצטרפה לשירות החוץ הבולגרי, וכיהנה עד 2008 כנציגת בולגריה לאיחוד מדינות הים התיכון. בין השנים 2011–2012 כיהנה כיועצת לשר החוץ ניקולאי מלאדנוב, בין 2012–2013 כיהנה כראש דסק המזרח התיכון ואפריקה במשרד החוץ, בין 2015–2016 כיהנה באיחוד האירופי, ועסקה בגיבוש מדיניות החוץ והביטחון המשותפת של האיחוד האירופי. בין 2016–2020 כיהנה כשגרירה קבועה של בולגריה בתוניסיה ולא קבועה במאוריטניה ובלוב. בין 2020–2023 כיהנה במספר תפקידים באיחוד האירופי.

ב-24 באוקטובר 2023 מונתה לשגרירת בולגריה בישראל.

סלאבנה גרגובה נשואה ואם לשתי בנות. היא דוברת בולגרית, אנגלית, צרפתית, ערבית, ופרסית.

## קישורים חיצוניים

* ביקור שגרירת בולגריה באקדמיה, באתר academy.ac.il
* Meeting of Ambassador Slavena Gergova with Mr. Zvika Brot, Mayor of Bat Yam, באתר משרד החוץ של בולגריה 

## הערות שוליים

קטגוריה:שגרירי בולגריה בישראל
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:שגרירים בתוניסיה
קטגוריה:שגרירים בלוב
קטגוריה:שגרירים במאוריטניה
קטגוריה:בולגרים שנולדו ב-1978
מריון דיטריך

**מריון פינדליי דיטריך** (באנגלית: **Marion Findlay Dietrich**; 28 ביולי 1926 – 1 בדצמבר 1974) הייתה טייסת אמריקאית ואחת מקבוצת ה-13 של מרקורי, שעברו בתחילת שנות ה-60 את אימוני נאס"א בדומה לאסטרונאוטים של מרקורי 7.

## ביוגרפיה
דיטריך נולדה בסן פרנסיסקו בשנת 1926, בתם של ריצ'רד דיטריך, שעבד בעסקי יבוא, ואשתו, מריון. דיטריך החלה לטוס בגיל צעיר, וקיבלה תעודת תלמיד טייס בגיל 16. מריון ואחותה התאומה הזהה ז׳נט, היו הבנות היחידות בשיעורי התעופה בתיכון ברלינגאם.

בשנת 1947 השתתפו דיטריך ואחותה ג'נט במירוץ האווירי הראשון מצ'יקו לסן מטאו. הן הביסו גברים מנוסים והגיעו במקום הראשון. דיטריך סיימה את לימודיה באוניברסיטת קליפורניה, ברקלי ב-1949, עם תארים במתמטיקה ופסיכולוגיה. לאחר השתתפות במרוצים מקומיים אחרים, התאומות המעופפות הגיעו למקום השני במירוץ האוויר הטרנס-יבשתי של כל הנשים של שנת1951, הידוע בשם ״פאודר פאף דרבי". דיטריך עבדה זמן מה ככתבת העיתון ב"אוקלנד *טריביון"*, כשטסה במהירות על קולית במטוס קרב כמשימה עיתונאית. היא הייתה גם טייסת תובלה והטיסה טיסות מסחריות.

בשנת 1960, דיטריך ואחותה היו בקבוצה נבחרת של טייסות שהוזמנו למרפאת Lovelace באלבקרקי, שם מומחים בחנו אסטרונאוטים פוטנציאליים של נאס"א. הנשים עברו את אותן בדיקות ובדיקות רפואיות כמו אלן שפרד, ג'ון גלן ושאר הגברים שבסופו של דבר טסו לחלל. הבחינות הנרחבות כללו הכל, החל מבליעת 3 מטרים של צינור גומי ועד שתיית מים רדיואקטיביים. אף על פי שגובהה היה 1.59 מטר ומשקלה 45 ק״ג, דיטריך השלימה את הבדיקות, כמו אחותה ו-11 נשים נוספות.

בזמן שהנשים חיכו לשלב הבא בתוכנית, ביולי 1961, הבדיקה הופסקה ללא אזהרה או הסבר. יעברו עוד שני עשורים עד שארצות הברית תשגר את האישה הראשונה שלה לחלל, סאלי רייד, אסטרופיזיקאית שהפכה לאסטרונאוטית.

דיטריך נפטרה ב-1974 ממחלת הסרטן.

בשנת 2006 פתח מוזיאון האוויר והחלל הבינלאומי לנשים  תערוכה לכבוד ה-13 של מרקורי בשם: "13 נשות מרקורי: קישור נשכח לעתיד". במאי 2007, הנשים מקבוצת ה-13 של מרקורי קיבלו תואר דוקטור לשם כבוד למדעים מאוניברסיטת ויסקונסין-אושקוש.

## הערות שוליים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:תאומים אמריקאים
קטגוריה:בוגרי אוניברסיטת קליפורניה בברקלי
קטגוריה:בוגרות אוניברסיטת קליפורניה בברקלי
קטגוריה:טייסות ה-13 של מרקורי
קטגוריה:אסטרונאוטיות אמריקאיות
קטגוריה:אמריקאיות שנולדו ב-1926
קטגוריה:אמריקאים שנולדו ב-1926
קטגוריה:אמריקאיות שנפטרו ב-1974
קטגוריה:אמריקאים שנפטרו ב-1974
סווטלומיר באאב

**סווטלומיר ולב בּאאֶב** (בבולגרית: **Светломир Велев Баев**, נולד ב-19 במרץ 1947, בורגס, הרפובליקה העממית של בולגריה) הוא דיפלומט בולגרי אשר בין השנים 1992–1999 כיהן כשגריר בולגריה בישראל.

## ביוגרפיה
סווטלומיר באאב נולד בבורגס. הוא בוגר אוניברסיטת סופיה במשפטים ומוסמך המכון הממלכתי ליחסים בין-לאומיים של מוסקבה ביחסים בין-לאומיים.

בין השנים 1983–1990 היה סוכן של השירות החשאי הבולגרי. בין 1991–1992 כיהן כשגריר בולגריה באו"ם, ובין 1992–1999 כיהן כשגריר בולגריה בישראל. ב-2010 נחשפו מסמכי שירותי הביטחון הבולגריים מתקופת הרפובליקה העממית ובהם התגלה שבאאב היה סוכן השירות החשאי, והועלו טענות כנגדו אשר אילצו אותו לפרוש מהשירות הדיפלומטי.

## הערות שוליים

קטגוריה:שגרירי בולגריה בישראל
קטגוריה:שגרירים באו"ם
קטגוריה:דיפלומטים בולגרים
קטגוריה:משפטנים בולגרים
קטגוריה:בוגרי אוניברסיטת סופיה
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:קומוניסטים בולגרים
קטגוריה:בולגרים שנולדו ב-1947
כוורת (מארז תקליטורים)

"**כוורת**" (או "**להקת כוורת**") הוא מארז התקליטורים הראשון של להקת הרוק הישראלית כוורת, אשר יצא לאור ב-11 בספטמבר 2008. מארז זה מכיל את שלושת אלבומי הלהקה בגרסאותיהם המורחבות משנת 1989.

## רשימת השמעה
כל השירים נכתבו והולחנו על ידי דני סנדרסון, למעט היכן שצוין אחרת.

## מהדורת 2022
ב-17 ביוני 2022, לרגל יום חנויות התקליטים הבינלאומי, הודיעה חברת התקליטים NMC כי לאחר למעלה משלושים שנה, ייצור תקליטי אלבומי האולפן של להקת כוורת ישוב, ואלה יעברו שיפורי סאונד על ידי פיני שפטר. בנוסף, הודיעה החברה כי יופץ מארז תקליטים צבעוניים-שקופים במהדורה מוגבלת שיכיל את טרילוגיית אלבומי האולפן של הלהקה בעיבוד המחודש.

יומיים לאחר שהמארז הופץ, נודע כי מלאי המארזים אזל ולא ברור אם ייצורם ישוב.

### תכולה
* שלושה תקליטים צבעוניים-שקופים.
* שלושה שירונים.
* כרזה המכילה תמונה של חברי הלהקה עם סמליל האלבום *[[צפוף באוזן]]*.

## הערות שוליים

קטגוריה:אלבומי כוורת
קטגוריה:אלבומי אוסף בעברית
קטגוריה:מארזי תקליטורים
קטגוריה:אלבומי חברת הד ארצי
ג'סיקה מדסן

**ג'סיקה שירלי מדסן** (באנגלית: **Jessica Shirley Madsen**; נולדה ב-11 באפריל 1992) היא שחקנית בריטית.

## ביוגרפיה
מדסן נולדה בלונדון לג'נס מדסן וג'וליה טייוול וגדלה בסארי. אביה טיימוול, אמן, נולד, ברודזיה וגדל בדרום אפריקה. דודתה הגדולה מצד אמה של מדסן הייתה הסופרת הבריטית דורותי וויפל. היא ממוצא דני מצד אביה. היא למדה בבית הספר "נוטרדאם" בקובהם. בשנת 2013 סיימה לימודי משחק בבית הספר גילדהול למוזיקה ודרמה.

## פילמוגרפיה
### קולנוע

### טלוויזיה

### משחקי וידאו

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:בוגרי בית הספר גילדהול למוזיקה ודרמה
קטגוריה:שחקני קולנוע וטלוויזיה בריטים
קטגוריה:שחקניות קולנוע וטלוויזיה בריטיות
קטגוריה:בריטים שנולדו ב-1992
קטגוריה:בריטיות שנולדו ב-1992
ישראל נפתלי

[ממוזער|שמאל|250px|האנדרטה "הזעקה", [מכון וינגייט, נתניה]]
**ישראל נפתלי** (1915 - ?) היה פסל ישראלי. יצר ועיצב את האנדרטה "הזעקה" לזכר י"א הספורטאים שנרצחו באולימפיאדת מינכן, הנמצאת במכון וינגייט, נתניה.

## ביוגרפיה
נפתלי נולד בטרנסילבניה. בשנת 1936 עלה לישראל. במלחמת השחרור תיקן את הרובים בגדוד שבו שירת. הוא התגורר כחבר בקיבוץ דליה. רוב פסליו עשויים מיציקות ברונזה ואבן מלאכותית. בהמשך חייו עבר להתגורר ביפו. הוא למד במכון לאמנות פלסטית בבת ים. בשנת 1967 הציג במוזיאון בת ים ביחד עם הצייר נחום גלבוע.

בשנת 1969 הציג בתערוכת יחיד ביד לבנים ברמת גן.

בדצמבר 1970 הציג פסלים בתערוכה החמישית שלו שנערכה בגלריה עידן כ"ץ בתל אביב.

ב-15 ביולי 1977 הוסר הלוט מעל אנדרטה שייצר לזכרם של 11 הספורטאים שנרצחו באולימפיאידת מינכן. היצירה מציגה ידיים כבולות בשרשראות ופה זועק לשמיים ומבקש עזרה. האנדרטה מוקמה ליד הרחבה של אולם הי"א במכון וינגייט. עם הזמן האנדרטה הועברה למקום בולט ומרכזי יותר.

## תערוכה קבוצתית
* 1972 - **ישן וחדש באוסף המוזיאון** - מוזיאון יד לבנים, פתח-תקוה

## פרסים
* בשנת 1967 זכה בציון לשבח בטקס פרס מקס נורדאו
* בשנת 1971 זכה בפרס מקס נורדאו

## קישורים חיצוניים

* ישראל נפתלי, באתר מוזיאון ישראל בירושלים
* 
* 
* 
*  צילום של פסל של נפתלי ישראל
* מרים טל, תערוכות - ישראל נפתלי, באתר היום (תל אביב), 14 באפריל 1967

## הערות שוליים

קטגוריה:פסלים ישראלים
קטגוריה:זוכי פרס נורדאו
קטגוריה:ישראלים שנולדו ב-1915
וסבולוד גנטמכר

**וסבולוד גנטמכר** (ברוסית: **Всеволод Феликсович Гантмахер**; נולד ב-8 באוקטובר 1935, מוסקבה - 5 במרץ 2015, צ'רנוגולובקה, מחוז מוסקבה) היה פיזיקאי סובייטי-רוסי ממוצא יהודי. אביו הוא פליקס גנטמכר, מטמתיקאי סובייטי.

## קורות חיים
וסבולוד גנטמכר נולד בשנת 1935 במוסקבה למשפחה יהודית. בשנת 1959 הוא סיים לימודים במכון לפיזיקה וטכנולוגיה של מוסקבה. עוד בהיותו סטודנט הוא התחיל לעבוד במכון מחקר של האקדמיה למדעים של רוסיה. בשנת 1964 הוא סיים עבודת תואר שלישי והחל לעבוד במכון לפיזיקה של מצב מוצק. בשנת 1967 הוא סיים עבודת פוסט-דוקטורט.

בשנת 1964 החל ללמד במכון לפיזיקה וטכנולוגיה של מוסקבה בו למד ובהמשך קודם לתואר פרופסור. בשנת 2000 הוא התחיל ללמד באוניברסיטת מוסקבה.

בשנת 1997 נבחר לחבר בהתכתבות ובשנת 2011 לחבר ב.

בשנת 2009 הוא קיבל מדליית זהב על שם קאפיצה על תרומתו לקידום המדע.

בתחילת הקריירה חקר גנטמכר העברת גלים אלקטו-מגנטיים במתכות. הוא גילה את תופעת גנטמכר-קנר וביחד עם מרק אזבל הם קיבלו פטנט על התגלית. בשנת 1984 הוא פרסם ספר בנושא שבשנת 1987 יצאה באנגלית.

במהשך התרכז בתחום מוליכות-על בטמפרטורות גבוהות.

משנת 1990 ועד לפטרתו הוא היה עורך ראשי של ירחון מדעי בתחום פיזיקה שיוצא לאור ברוסיה.

גנטמכר נפטר בשנת 2015 ונטמן בבית העלמין דונסקויה החדש ליד הוריו.

## קישורים חיצוניים
* ביוגרפיה 
* ביוגרפיה 

קטגוריה:מדענים יהודים סובייטים
קטגוריה:פיזיקאים יהודים רוסים
קטגוריה:סגל אוניברסיטת מוסקבה
קטגוריה:יהודים חברי האקדמיה הרוסית למדעים
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1935
קטגוריה:נפטרים ב-2015
קערת היגייה

טקסט=A snake twined around a chalice|ממוזער| לוגו מופשט של קערת היגייה
**קערת היגיאיה**, היא אחד מסמלי הפרמקולוגיה, ויחד עם מוט אסקלפיוס, זהו אחד הסמלים העתיקים והחשובים ביותר הקשורים לרפואה במדינות המערב. היגיאיה הייתה אלת הבריאות, ההיגיינה, הניקיון והתברואה היוונית, ובתו של אסקלפיוס, שלעיתים קרובות מוזכרת ביחד איתו, למשל בתפילות ובמזמורים. סמלו של אסקלפיוס הוא החכה שלו, עם נחש שזורה סביבו; בהתאם, הסמל של היגיאיה הוא כוס או גביע עם נחש כרוך סביב הגבעול שלו. היגיאיה מוזכרת גם יחד עם אביה אסקלפיוס, ופנקיאה בשבועת היפוקרטס המקורית.

## שימוש בסמל על ידי איגודי תרופות
קערת היגיאיה שימשה כסמל למקצוע הרוקחות לפחות עד 1796, אז שימשה על מטבע שהוטבע עבור אגודת הרוקחות הפריזאית. מאז הוא אומץ על ידי איגודי תרופות רבים נוספים ברחבי העולם, כמו איגוד הרוקחים האמריקאי, איגוד הרוקחים הקנדי, האגודה לתרופות אוסטרליה, ואיגוד הדוקטור לרוקחות, *Conseil de l'Ordre des Pharmaciens* בצרפת (שם מופיע גם סמל נוסף, הצלב היווני הירוק).

קערת היגיאיה היא סמל נפוץ שמופיע על שלטים בתי מרקחת ברחבי אירופה. בארצות הברית נפוץ יותר סמל עם מכתש ועלי.
קובץ:Green_Pharmacy_Cross_w_Bowl_of_Hygieia.svg|טקסט=All of Europe|כל אירופה
קובץ:Apotheke_Oesterreich_Logo.svg|טקסט=Austria|אוסטריה
קובץ:Deutsche_Apotheke_Logo.svg|טקסט=Germany|גרמניה
קובץ:Hungary_road_sign_I-040.svg|טקסט=Hungary|הונגריה

## קישורים חיצוניים

קטגוריה:מטענים הרלדיים
קטגוריה:מיתולוגיה יוונית
קטגוריה:מדעי הרוקחות
קטגוריה:סמלים מיתולוגיים
היגייה
דונובן קלינגן

**דונובן ג'ון קלינגן** (באנגלית: **Donovan John Clingan**; נולד ב-23 בפברואר 2004) הוא כדורסלן אמריקאי המשחק בעמדת הסנטר בפורטלנד טרייל בלייזרס מליגת ה-NBA.

## קריירת תיכונים ומכללות
קלינגן גדל בבריסטול, קונטיקט, ולמד בתיכון בריסטול סנטרל, בו הוביל את קבוצת הכדורסל לזכייה באליפות המדינה חטיבה II ב-2020. בנוסף הוא שיחק במדי בוסטון ספרטנס באיגוד האתלטים החובבים. בעונתו השלישית בקבוצה, 2020/21, הוא העמיד ממוצעים של 27.3 נקודות, 17.2 ריבאונדים ו-5.8 חסימות למשחק ונבחר לשחקן השנה בקונטיקט, תואר בו זכה שנית בעונה העוקבת לאחר שהעלה את ממוצעיו ל-30.3 נקודות, 18.4 ריבאונדים ו-6.2 חסימות למשחק. הוא קיבל כמעט עשרים הצעות מאוניברסיטאות שונות, בהן וירג'יניה טק, אוניברסיטת קרוליינה הדרומית, אוניברסיטת מישיגן, אוניברסיטת נוטרדאם ואוניברסיטת ראטגרס, אך ב-2021 התחייב לשחק כדורסל מכללות באוניברסיטת קונטיקט.

בעונת ה שלו שימש קלינגן כסנטר המחליף של ההאסקיס, ובתום העונה נבחר לחמישיית הפרשמנים של אזור ביג איסט לאחר שהעמיד ממוצעים של 6.9 נקודות, 5.6 ריבאונדים ו-1.8 חסימות. ב-3 באפריל 2023 הוא רשם 4 נקודות, 3 ריבאונדים, חסימה ושתי חטיפות בניצחון 76–59 על אוניברסיטת המדינה של סן דייגו בגמר טורניר אליפות המכללות בכדורסל. אף על פי שהיה צפוי להיבחר בדראפט ה-NBA 2023, הוא החליט לחזור לעונתו השנייה בקונטיקט.

בעונת ה שלו שימש קלינגן כסנטר הפותח של קונטיקט, והעמיד ממוצעים של 13 נקודות, 7.4 ריבאונדים ו-2.5 חסימות למשחק. בניצחון 75–60 על אוניברסיטת פרדו בגמר טורניר ה-NCAA הוא רשם 11 נקודות, 5 ריבאונדים ואסיסט.

ב-12 באפריל 2024 הכריז קלינגן על מועמדותו לדראפט ה-NBA לאחר שנתיים בלבד בקונטיקט, בהן זכה פעמיים באליפות המכללות.

## קריירה מקצועית
ב-26 ביוני 2024 נבחר קלינגן במקום השביעי בדראפט ה-NBA 2024 על ידי פורטלנד טרייל בלייזרס. מאחר שמספר החולצה שלבש במכללות, 32, הוצא לגמלאות על ידי הקבוצה כהוקרה לביל וולטון, הוא בחר במספר 23. ב-24 באוקטובר 2024 ערך את הופעת הבכורה שלו ב-NBA, ורשם שתי נקודות ושני ריבאונדים בהפסד 104–140 לגולדן סטייט ווריורס.

## חיים אישיים
אימו של קלינגן, סטייסי קלינגן, שיחקה גם היא כדורסל בתיכון בריסטול סנטרל, וקבעה שיאי בית ספר בריבאונדים וחסימות בקריירה לפני ששיחקה כדורסל מכללות באוניברסיטת מיין. היא נפטרה מסרטן השד במרץ 2018.

## סטטיסטיקות קריירה
### העונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קונטיקט
קטגוריה:סנטרים (כדורסל)
קטגוריה:כדורסלנים אמריקאים
קטגוריה:קונטיקט: כדורסלנים
קטגוריה:כדורסלני אוניברסיטת קונטיקט
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:אמריקאים שנולדו ב-2004
אורן זיו (עיתונאי)

**אורן זיו** הוא עיתונאי, פרשן פוליטי וצלם ישראלי זוכה פרסים. הוא מדווח בשיחה מקומית ובמגזין 972+ והוא צלם עצמאי עבור הארץ, Agence-France Presse ו-Getty Images. זיו בוגר תואר שני מבית הספר לאמנות גולדסמית'ס  באוניברסיטת לונדון.

בשנת 2005 ייסד זיו עם שותפים את קולקטיב הצילומים אקטיבסטילס, העוסק בצילום עיתונאי בדגש על זכויות אדם. מאז 2003, אורן עוסק בתיעוד נושאים חברתיים ופוליטיים בישראל ובשטחים הכבושים. הוא הצטרף לצוות שיחה מקומית ככתב בשנת 2018, ועסק בנושאי זכויות אדם וזכויות אזרח במגוון רחב של נושאים, כולל הכיבוש, דיור בר השגה, מאבקים סוציו-אקונומיים ומחאות נגד אפליה. עבודתו של זיו פורסמה בבלוג "עדשה" של הניו יורק טיימס, אל-ג'זירה, מגזין Vice, מגזין טאבלט ועוד.

בשנת 2016 תקפו מתנחלים ישראלים בחברון את זיו, פעיל שוברים שתיקה יהודה שאול והסופר האירי קולם טובין.

זיו זכה שלוש פעמים בתחרות הצילום עדות מקומית.

## קישורים חיצוניים
* 
* מאמריו של אורן זיו באתר שיחה מקומית
* 

## הערות שוליים

קטגוריה:צלמים ישראלים
קטגוריה:עיתונאים ישראלים
פופג'סטיס

**פופג'סטיס** (**Popjustice**) הוא בלוג מוזיקה בריטי שהוקם ב-2000 על ידי עיתונאי המוזיקה פיטר רובינסון. כיום האתר נמצא באחריות Substack.

ב-23 באוקטובר 2006 הוציא בלוג המוזיקה את אלבום האוסף *Popjustice: 100% Solid Pop Music*.

## פרס המוזיקה פופג'סטיס בסך 20 פאונד
פרס המוזיקה פופג'סטיס בסך 20 פאונד (מוכר גם כפרס המוזיקה טוונטי קוויד של פופג'סטיס) הוקם, כפרודיה לפרס מרקיורי, ב-2003 במטרה למצוא את סינגל הפופ הבריטי הטוב ביותר של השנה. הטקס מתקיים מדי שנה בדרך כלל בבר במרכז לונדון.

## קישורים חיצוניים
* 

## הערות שוליים

קטגוריה:אתרי מוזיקה
קטגוריה:אתרי אינטרנט שהושקו ב-2000
קטגוריה:בלוגים באנגלית
Been Down So Long

"**Been Down So Long**" הוא שיר של להקת הרוק האמריקאית הדלתות. השיר מופיע כרצועה השלישית באלבום L.A. Woman, אלבום האולפן האחרון שהסולן ג'ים מוריסון הקליט עם הלהקה. השיר כונה, בעיקר על ידי המבקר רוברט כריסטגאו, כ"טייק-אוף" באלבום.

גרסה חיה שהוקלטה ב-8 במאי 1970 בקובו ארנה בדטרויט, מופיעה באלבום האוסף The Bright Midnight Sampler משנת 2000.

## מילים
[ממוזער|מילותיו של מוריסון מתייחסות למאסריו המזדמנים, כולל הרשעתו ב[מיאמי, ול"השפעתו על מערכת המשפט האמריקאית".]]
מילות השיר נכתבו על ידי הסולן ג'ים מוריסון, אם כי ארגון זכויות הביצוע ASCAP, יחד עם הערות האלבום עצמו, נתן קרדיט על כתיבת השירים לכל חברי הלהקה באופן שווה.[מוריסון] לקח את הכותרת של רומן של ריצ'רד פארינה. זה עוד שיר נבואי בדיעבד. הוא היה עייף ושחוק. הוא היה צריך להיות במקום שקט ורגוע יותר.

- ריי מנזרק, בוחן את מילות השירמילותיו של מוריסון מתבססות על נושאים של דיכאון, שחרור ומיניות, ומתייחסות למאסרו במהלך הופעות חיות. שם השיר מתייחס לספרו של ריצ'רד פאריניה Been Down So Long It Looks Like Up to Me, והושפע ממילות שירו של פורי לואיס משנת 1928, "I Will Turn Your Money Green": "הייתי למטה כל כך הרבה זמן / זה נראה לי תלוי בי".

## משתתפים
**הדלתות**
* ג'ים מוריסון - שירה
* ריי מנזרק - גיטרת קצב
* רובי קריגר - גיטרת סלייד
* ג'ון דנסמור - תופים, טמבורין

**מוזיקאים נוספים**
* ג'רי שף - גיטרה בס
* מארק בנו - גיטרת קצב

## קישורים חיצוניים

## הערות שוליים

קטגוריה:שירי הדלתות
קטגוריה:שירים באנגלית
יצחק עופר

**יצחק עפר** (**הירשפלד**; 1910 – 28 בינואר 1998) היה פסל, מהנדס ומחזאי ישראלי. יקיר העיר רמת גן (1983).

## ביוגרפיה
עפר נולד וגדל בלודז', ארץ הוויסלה (פולין תחת האימפריה הרוסית), כבנם של שיינדלה ומשה הירשפלד. הוא עלה לישראל בשנת 1935. בין השנים 1941–1945 שרת בחיל האוויר המלכותי בבסיס ליד קהיר ולמד שנתיים אמנות פלסטית ודרמה, ב, מצרים.

בשנת 1940 כתב את מחזהו הראשון "גאולים".

בשנת 1981 יזם וניהל תחרות פיסול חוצות שנערכה ברמת גן.

## חיים אישיים
עפר היה נשוי ולזוג נולדו בן ובת. אשתו חסיה נפטרה באפריל 1989. הוא נפטר ב-28 בינואר 1998 ונטמן בבית העלמין קריית שאול שבתל אביב.

## פסלים במרחב הציבורי
* פסל לזכר אפרים לובלסקי (1913–1970), מכון וינגייט (1971)
* **משפחת האדם** – חזית הספרייה המרכזית של רמת גן (1981)
* **משפחת האדם** – חזית בניין עיריית לונדון, רובע ברנט אנגליה (1981)
* בית הנשיא, ירושלים
* יער השלום, ירושלים
* **הסנה** – בית המשפט, תל אביב
* **גוף ונשמה** – בנין הפקולטה לרפואה, אוניברסיטת תל אביב, תל אביב (1986)
* **יד ל"מכבי גרמניה" (1898–1939)** – כפר המכביה, רמת גן (1992)
* **דו-קיום** - פארק השלום (חצר גשר הישנה) קיבוץ גשר (1997)
* פתח תקווה
* רמת השרון
* מרכז הקונגרסים
* פסלים בהיכל יהדות ווהלין, כורזין 10, גבעתיים

## תערוכות יחיד
* 1972 - "ריקוד בתנועה", גלריה יפו העתיקה, תל אביב
* 1974 - "תערוכה רטרוספקטיבית", המוזיאון העירוני בית עמנואל, רמת גן
* 1975 - בית יד לבנים, חולון
* 1977 - גלריה יפו העתיקה, תל אביב
* 1977 - גלריה ערמון, ירושלים
* 1978 - פסלים, "Temple Judea", ארצות הברית
* 1990 - חיתוכי עץ, בית האמנים ע"ש יוסף זריצקי, תל אביב

## תערוכות קבוצתיות
* 1967 - "נישארים מיד במשפחה" ביחד עם זכריה ארליכמן, המוזיאון העירוני בית עמנואל, רמת גן
* 1970 - Caravan House, ניו יורק, ארצות הברית
* 1972 - ישן וחדש באוסף המוזיאון, מוזיאון יד לבנים, פתח תקווה
* 1974 - תערוכת סתיו תשל"ה, מוזיאון יד לבנים, פתח תקווה
* 1975 - תערוכות קיץ, מוזיאון יד לבנים, פתח תקווה
* 1976 - "מעולמו של שלום עליכם", בית שלום עליכם, תל אביב
* 1977 - "מאה שנים - מאה אמנים פלוס", מוזיאון יד לבנים, פתח תקווה
* 1978 - תערוכת קיץ תשל"ח, מוזיאון יד לבנים, פתח תקווה
* 1982 - "שמות", מוזיאון בית התנ"ך, תל אביב
* 1982 - "מחווה לאמנים - יקירי רמת גן", המוזיאון העירוני בית עמנואל, רמת גן
* 1989 - "אמני ישראל מציירים תנ"ך, מוזיאון בית התנ"ך, תל אביב

## פרסים
* בשנת 1968 זכה בפרס המחזה הטוב מטעם המועצה הציבורית לתרבות ואמנות
* בשנת 1983 קיבל את אות יקיר רמת גן

## גלריה

קובץ:PikiWiki Israel 20594 Sculpture in Wingate Institute.JPG|פסל לזכר אפרים לובלסקי (1913–1970), מכון וינגייט
קובץ:פסל המשפחה.jpg|"משפחת האדם", חזית הספרייה המרכזית של רמת גן
קובץ:Maccabi Germany (1898-1939) Memorial in Ramat Gan,Israel.jpg|קיר זיכרון ל"מכבי גרמניה" (1898–1939), כפר המכביה רמת גן
קובץ:Tel Aviv District Court 037.JPG|"הסנה", בית המשפט, תל אביב


## קישורים חיצוניים

* יצחק עפר, באתר מוזיאון ישראל בירושלים
* 
* 
* 
* 
* 

## הערות שוליים

קטגוריה:אישים הקבורים בבית הקברות קריית שאול
קטגוריה:פסלים ישראלים
קטגוריה:מהנדסים ישראלים
קטגוריה:מחזאים ישראלים
קטגוריה:יקירי רמת גן
קטגוריה:ישראלים שנולדו ב-1910
קטגוריה:ישראלים שנפטרו ב-1998
אולטה ביוטי

ממוזער| פנים של חנות אולטה בדבלין, קליפורניה
**אולטה ביוטי בע"מ** היא רשת אמריקאית של חנויות יופי שבסיסה בבלינגברוק, אילינוי. אולטה ביוטי נושאת גם מוצרי קוסמטיקה ברמה גבוהה וגם ברמה נמוכה, בשמים, מוצרי ציפורניים, מוצרי רחצה וגוף, כלי יופי ומוצרי טיפוח לשיער. בכל חנות יש גם מכון יופי. אולטה ביוטי הוקמה בשנת 1990 על ידי טרי הנסון ודיק ג׳ורג.

## חנויות
אולטה ביוטי פועלת רק בשוק האמריקאי המקומי שלה. נכון ל-28 בינואר 2023, לאולטה יש כ-1,355 חנויות בכל 50 המדינות, כאשר כ-250 מהחנויות הללו נמצאות בתוך חנויות טארגט. לאולטה ביוטי יש 168 חנויות ברחבי קליפורניה, המספר הגבוה ביותר מכל המדינות.

## פעילות
אולטה ביוטי מציעה גם מוצרי קוסמטיקה, טיפוח עור ובשמים יוקרתיים וגם של בית מרקחת, בנוסף למותגים שלה של מוצרי יופי ובשמים. הם מוכרים מותגים כמו מאק קוסמטיקה וקיליי קוסמטיקה.

מכירות אולטה ביוטי הסתכמו ב-713.8 מיליון דולר ברבעון הראשון שהסתיים במאי 2014. בסוף הרבעון השני שהסתיים באוגוסט 2014, אולטה ביוטי דיווחה כי סך המכירות עלו ב-22.2 אחוזים ומכירות החנויות המקבילות עלו ב-9.8 אחוזים.

נכון לשנת 2019, לאולטה היו חנויות ב-48 מדינות. רוב חנויות אולטה ביוטי ממוקמות באזור החוף המזרחי ובקליפורניה.

באוגוסט 2021 החלה רשת הקמעונאות "טארגט" למכור את המוצרים של אולטה.

Ulta הצטרפה ל-15 Percent Pledge, שמקדיש יותר שטחי מדף בחנויות לעסקים בבעלות אנשים שחורים.

ב-8 ביולי 2022, אולטה הכריזה על שיתוף הפעולה שלה עם "Allure*"* כדי להביא אוסף של 25,000 המוצרים שלה לחנויות המקוונות והלא מקוונות של "Allure". שיתוף הפעולה נמשך מיולי עד ספטמבר 2022, וכלל מותגים כמו Fenty Beauty, Drybar, Olaplex, Tula, The Ordinary, פיטר תומאס רוט, CosRX, NYX, Morphe ו-Beekman 1802 שנבחרו על ידי צוות המרצ'נדייז של אולטה.

## קישורים חיצוניים

*
*
*
*
*
*
* 

## הערות שוליים

קטגוריה:רשתות שיווק אמריקאיות
קטגוריה:חברות הנסחרות בנאסד"ק
קטגוריה:חברות קוסמטיקה אמריקאיות
קטגוריה:איפור
Broken Fingaz Crew

[ממוזער|עבודה של הקולקטיב ברחוב לוינסקי ב[תל אביב]]
**Broken Fingaz Crew** (עברית: **אצבעות שבורות**) הם קולקטיב אמנים ישראלי מחיפה, המציג ויוצר אמנות רחוב.

חברי הקבוצה שומרים על אנונימיות ומוכרים רק בפסדונים. מייסדי הקבוצה, **Kip** ו-**Unga**, ילידי 1985, החלו לפעול בתקופת לימודיהם במגמת אמנות בתיכון ויצו בחיפה, בציורי קריקטורות ואיורים ועבודות גרפיטי ברחוב, בתקופה בה טרם הייתה תרבות גרפיטי מפותחת באזור. בהמשך הצטרפו לחבורה **Deso** (יליד סנט פטרסבורג, 1988) ו-**Tant**. הארבעה למדו יחד גם אצל מורה פרטי לאומנות בעיר.

עבודותיהם מושפעות מהמרחב המזרח תיכוני, לצד השפעות של התרבות הפופולרית המערבית ובייחוד מסגנון הקומיקס האמריקני בשנות ה-30-40 ואמנות פסיכדלית. מוטיבים חוזר ברבות מעבודותיהם הם מין ומוות. הקבוצה מציירת עבודות מוזמנות, אך ממשיכה גם לבצע עבודות רחוב ללא אישור. גוף העבודות כולל ציורי קיר גדולים בישראל ובמדינות נוספות, פסלים, ציורים ועבודות אנימציה.

הקולקטיב שיתף פעולה עם מוזיקאים בהם Primus, Pearl Jam, Beck, U2 ו-The Alchemist וקנדריק לאמר. עבודותיהם הוצגו בין היתר בתערוכת אמנות הרחוב 'בפנים: אמנות רחוב בתל אביב' (אוצרת טלי לניר) במוזיאון תל אביב.

בשנים 2017-2018 יזם הקולקטיב תחת המותג Ghostown את פסטיבל הקירות בעיר התחתית בחיפה במסגרתו הוזמנו אמנים לצייר בעיר.

בשנת 2023 השתתפו חברי הקולקטיב בקמפיין Free Pink לשחרורה של אמנית הגרפיטי עינבר היימן, שנחטפה מהמסיבה ברעים. האמנים ציירו בחיפה, בלונדון ובשווייץ כתובות גדולות הקוראות לשחרורה.


File:PikiWiki Israel 70305 haifa downtown.jpg|עיר תחתית חיפה
File:Fingaz in Bnei Brak and HaGdud HaIvri street corner, Tel Aviv 01.jpg|מבנה מצויר ברחוב בני ברק בתל אביב
File:PikiWiki Israel 75544 street art in talpiot jerusalem.jpg|בשכונת תלפיות בירושלים
File:Graffiti Broken Fingaz Berlin-Prenzlauer Berg.jpg|בברלין
Nahariyya Municipality Building.jpg|מבנה עיריית נהריה


## תערוכות
* ‘Studio Goodbye’, תל אביב, 2022
* ‘Book Launch’, Everyday Sunshine, לונדון
* ‘Safe Troubles’, Varsi Gallery, רומא 2019
* ‘Si Desaparezco, Rompe el Cochinito’, Loot, Zihuatanejo, מקסיקו 2018
* ‘Reality Check’, Varsi Gallery, רומא 2016
* ‘You Will Die Today’, Unga at Andenken Gallery, אמסטרדם 2015
* ‘Journey Galactiko, Howard Griffin Gallery, לוס אנג'לס 2015
* ‘Sex Picnic’, MEN Gallery, לונדון 2014
* ‘Sex Picnic’, Kartel, חיפה 2014
* ‘Bottle Neck’, Urban Spree, ברלין 2013
* Inoperable Gallery, וינה 2012
* ‘Crazy Eye Hotel’, The Old Truman Brewery, לונדון 2012

## קישורים חיצוניים
* 
* 
* 
* 
* Broken Fingaz Crew בבלוג של דרור הדדי.
* 
* 
* 
* The latest series by Israeli art collective Broken Fingaz showcases a contemporary twist on traditional oil painting באתר its nice that

## הערות שוליים

קטגוריה:קבוצות אמנים ישראליות
קטגוריה:אמני גרפיטי ישראלים
קטגוריה:חיפה: תרבות
רות עבור

"**רות עבור**" הוא סינגל שהוקלט על-ידי להקת צד גימל, בביצועו של זאב נחמה, אשר יצא לאור ב-1 במאי 2024.

## רקע וכתיבה
השיר, אשר נכתב והולחן על-ידי אור מילשטוק ועמרי קסטן והופק על-ידי אייל מזיג, יצא לאור במסגרת פעילות הלהקה צד גימל. השיר מבוצע על-ידי סולן להקת אתניקס, זאב נחמה. השיר נוגע במצב המורכב בחברה הישראלית בעקבות טבח שבעה באוקטובר ומלחמת חרבות ברזל. נחמה שיתף: "היה משהו בשיר שנתפס לי בראש, הם פשוט קלעו והוא נגע בי. אני לאט לאט לומד להבין שזה יותר גדול ממה שחשבתי".

השיר התקבל בשבחים מצד המבקרים וזכה לחיבוק חם מתחנות הרדיו בישראל, כאשר בשיאו היה לשיר השמיני המושמע ביותר על-פי נתוני מדיה פורסט.

לאחר צאתו, אומץ השיר לקמפיין יום הזיכרון השנתי של עמותת נט"ל, אשר עומלת בתחום הטיפול הנפשי בטראומה מאירועי מלחמה וטרור. הקמפיין הושק במסגרת יום השידורים המיוחד בערוץ 12, שמטרתו הייתה גיוס תרומות לעמותה.

## וידאו קליפ
קליפ המילים המלא שיצא עבור השיר עלה לערוץ היוטיוב של צד גימל ב-1 במאי 2024. לצד קליפ המילים, עלה גם הווידאו קליפ שצולם במסגרת קמפיין יום הזיכרון של עמותת נט"ל, בו מופיעים הלומי קרב, בדגש על הפער שבין השגרה היומיומית לבין הסערה שמתחוללת בתוכם.

## מיקומי שיא

## קישורים חיצוניים
* סרטון השיר "רות עבור" באתר יוטיוב
* מילות השיר "רות עבור" באתר שירונט

## הערות שוליים

קטגוריה:שירים בעברית
קטגוריה:שירים שנכתבו על ידי אור מילשטוק
קטגוריה:שירים שנכתבו על ידי עמרי קסטן
קטגוריה:שירים שהולחנו על ידי אור מילשטוק
קטגוריה:שירים שהולחנו על ידי עמרי קסטן
קטגוריה:שירי מלחמת חרבות ברזל
המכון ללימודי ארץ הצבי

**המכון ללימודי ארץ הצבי**, שנקרא גם בשם **המכון האמריקאי** (באנגלית: **Jerusalem University College**) היא מכללה נוצרית השוכנת בהר ציון שבירושלים.

## היסטוריה
מבנה הבניין היה המבנה הראשון שנבנה מחוץ לחומות ירושלים, במסגרת התהליך המכונה בשם היציאה מן החומות. המכון עצמו נוסד ב-1957. המכון מציע לימודים בתחומי מקרא, גאוגרפיה. בקרבת החומה שוכנים גיא בן הינום, העיר העתיקה, קבר דוד ומשכנות שאננים. עם החברים בסגל ההוראה במכונים נמנה בעבר גבריאל ברקאי.

## קישורים חיצוניים

קטגוריה:ירושלים: אוניברסיטאות ומכללות
קטגוריה:הר ציון
קרל ריינהרדט

**קַרְל לוּדְוִיג רַיינְהַרְדט** (בגרמנית: **Karl Ludwig Reinhardt**; ) היה פילולוג קלאסי גרמני.

## קורות חיים
ריינהרדט נולד בדטמולד, וגדל בפרנקפורט, העיר שאליה נקרא אביו, הרפורמטור החינוכי , ב-1886 לשמש כראש הגימנסיה לסינג. בפרנקפורט למד ריינהרדט הצעיר בגימנסיה גתה, בית ספר תיכון שנוסד ב-1897 על פי עקרונות Frankfurter Lehrplan ("תוכנית ההוראה של פרנקפורט") של אביו, ובניהולו בשנים 1897–1904.

קרל לודוויג היה נכדו של איש העסקים קרל יוהאן פרוידנברג, מייסד קבוצת פרוידנברג (Unternehmensgruppe Freudenberg).

ב-1905 החל ללמוד פילולוגיה קלאסית באוניברסיטת בון ובאוניברסיטת הומבולדט של ברלין. שם קיבל את הדוקטורט שלו ב-1910 בהדרכת . עם סיום לימודיו לימד באוניברסיטאות בון, מרבורג והמבורג, עד שנקרא לאוניברסיטת פרנקפורט בשנת 1924. הוא נשאר שם עד שמונה לפרופסור לפילולוגיה קלאסית אמריטוס ב-1951, למעט השנים 1942–1945, כשהיה באוניברסיטת לייפציג. הוא הפך לחבר קבוע ב בזמן שזומן ללייפציג. בשנת 1937  צירפה אותו כחבר מן החוץ.

ריינהרדט נחשב לאחד ההלניסטים המובילים בתקופתו. הוא אולי ידוע בעיקר בזכות מחקריו על פוסידוניוס, אך הוא גם כתב מונוגרפיות מקוריות ביותר על פילוסופים שקדמו לסוקרטס, אייסכילוס וסופוקלס. אף על פי שהיה בעיקרו תלמידו של וילאמוביץ, תקופה מסוימת בצעירותו הוא נכנס להשפעה של פרידריך ניטשה וחוג השירה של שטפן גאורגה. לכתביו הרבים, בתורם, הייתה השפעה עמוקה על מחשבתם של ארנסט קסירר, מרטין היידגר ו.

בשנת 1952 ריינהרדט צורף למסדר פור לה מריט ובשנת 1956 הוענק לו תואר דוקטור לשם כבוד מאוניברסיטת פרנקפורט. הוא מת בפרנקפורט.

## מכתביו

* *Parmenides und die Geschichte der griechischen Philosophie* (1916
* *Poseidonios von Apameia: Der Rhodier genannt* (1921)
* *Kosmos und Sympathie* (1926)
* *Platons Mythen* (1927)
* *Sophokles* (1933)
* *Aischylos als Regisseur und Theologe* (1948)
* *Von Werken und Formen* (1948)
* *Die Iliad und ihr Dichter*. Edited and published posthumously by Uvo Hölscher (1961)
* *Erinnerungen an einen Lehrer* (1961)
* *Erinnerungen* (n.d.)


## לקריאה נוספת

* Wolfgang Klötzer (ed.) *Frankfurter Biographie. Zweiter Band M-Z*. Verlag Waldemar Kramer, Frankfurt am Main, 1996, 
* Inge Auerbach. *Catalogus professorum academiae Marburgensis. 2º vol: 1910 bis 1971.* Marburg 1979, pp. 590–591
* Uvo Hölscher. *Karl Reinhardt (1886–1958). Karl Reinhard absconditus.* In: *Eikasmós.* 4, 1993, pp. 295–304
* Wolfgang Klötzer (ed.) *Frankfurter Biographie.* 2 vols. *M–Z.* Verlag Waldemar Kramer, Frankfurt am Main, 1996, 


## קישורים חיצוניים
* 

* Literature by and about Karl Reinhardt in the catalog of the German National Library
* Reinhardt, Karl Ludwig, Hessian Biography
* Reinhardt, Karl (1886-1958), in the Frankfurt Personal Encyclopedia


## הערות שוליים

קטגוריה:פילולוגים גרמנים
קטגוריה:סגל אוניברסיטת גתה בפרנקפורט
קטגוריה:סגל אוניברסיטת לייפציג
קטגוריה:בוגרי אוניברסיטת הומבולדט של ברלין
קטגוריה:גרמנים שנולדו ב-1886
קטגוריה:גרמנים שנפטרו ב-1958
הארדקור טכנו

**הארדקור טכנו** (**Hardcore Techno**) או **הארדקור** (**Hardcore**) הוא תת-ז'אנר מוזיקלי של טכנו, אסיד האוס, ניו ביט ומוזיקת דאנס אלקטרונית שמקורה בהולנד, בלגיה וגרמניה בסוף שנות ה-80 של המאה ה-20 ותחילת שנות ה-90 של המאה ה-20. תת-ז'אנר זה מאופיין במפעם מהיר (לפחות 160–200 פעימות לדקה) ושימוש בצלילים תעשייתיים מעוותים ואטונליים של תופי בס וסינתיסייזרים.

תת-ז'אנר זה מזוהה בעיקר עם LMFAO, מנטל תיאו , פול אלסטק  וארני סי .

## קישורים חיצוניים

## הערות שוליים

קטגוריה:שנות ה-1980 במוזיקה
קטגוריה:שנות ה-1990 במוזיקה
ימי המורשת האירופית

ממוזער| מדינות המשתתפות בימי המורשת האירופיים ב-2007
**ימי המורשת האירופית** (באנגלית: European Heritage Days; ראשי תיבות: **EHD**) הוא מיזם משותף של מועצת אירופה והנציבות האירופית המערב את כל 50 המדינות החתומות על אמנת התרבות האירופית תחת המוטו, "אירופה: מורשת משותפת". התוכנית השנתית מציעה הזדמנויות לבקר במבנים, מונומנטים ואתרים, שרבים מהם אינם נגישים לציבור בדרך כלל. מטרתו היא הרחבת הגישה והבנת חשיבות למורשת אדריכלית וסביבתית. אירועים אלו ידועים גם בשם בתים מבפנים ו"ימי דלתות נפתחות" במדינות דוברות אנגלית.

האירוע החל בצרפת בשנת 1984, עם *La Journée portes ouvertes dans les monuments historiques*, בחסות משרד התרבות. בשנת 1985, בגרנדה, בוועידת השרים האירופית השנייה האחראית למורשת אדריכלית, הציע שר התרבות הצרפתי להפוך את האירוע לבינלאומי את הפרויקט במסגרת מועצת אירופה. הולנד ערכה את *יום המונומנט הפתוח* הראשון שלה ב-1987. שוודיה והרפובליקה של אירלנד הצטרפו ב-1989, כמו גם בלגיה וסקוטלנד ב-1990.

בשנת 1991 אוחדו אירועים אלה כימי מורשת אירופיים ביוזמת מועצת אירופה, בתמיכת האיחוד האירופי . עד 2010, 50 מדינות חתומות על אמנת התרבות האירופית הצטרפו ל-EHDs. האירוע האחרון של ימי המורשת האירופית התקיים על ידי ארמניה בספטמבר 2019. 

הדירקטוריון הכללי IV - חינוך, תרבות ומורשת, נוער וספורט של מועצת אירופה, בשיתוף פעולה הדוק עם המנהל הכללי לחינוך ותרבות של הנציבות האירופית, מבטיח את האוריינטציה הכללית, ההגדרה והביצוע של המשימות שיש להשיג. במסגרת ה-EHD. מזכירות ה-EHD מתבצעת על ידי מנהלת התרבות והמורשת התרבותית והטבעית, באחריות ועדת ההיגוי למורשת תרבותית של מועצת אירופה.

## מיזמים דומים
הרעיון זכה לפופולריות גם מחוץ לאירופה, עם מיזמים דומים בקנדה, ארצות הברית, אוסטרליה,  בתים מבפנים בישראל, וכן במדינות אחרות, בתקופות שונות של השנה. בארגנטינה ובאורוגוואי מתקיים ה-*Día del Patrimonio* המקביל בסוף השבוע האחרון של ספטמבר, בעוד שבצ'ילה מתקיים אותו אירוע ביום ראשון האחרון של מאי.

## קישורים חיצוניים

## הערות שוליים

קטגוריה:אירופה: תרבות
קטגוריה:אטרקציות תיירותיות
קטגוריה:מועצת אירופה
The Advancement of Learning

**The Advancement of Learning**, **קידום הלמידה** או בשמו המלא **Of the Proficience and Advancement of Learning, Divine and Human** הוא ספר עיון מאת פרנסיס בייקון שיצא לאור בשנת 1605. הוא שימש השראה למבנה הטקסונומי של האנציקלופדיה הגדולה רבת ההשפעה מאת ז'אן לה רונד ד'אלמבר ודני דידרו. לפי הביוגרפית של בייקון, קתרין דרינקר בואן  מדובר בחיבור חלוצי לתמיכה בפילוסופיה האמפירית.

## קישורים חיצוניים

* טקסט מלא של הספר בארכיון האינטרנט
* טקסט מלא של הספר בפרויקט גוטנברג

קטגוריה:היסטוריה של המדע
מארק קריין

**מארק קריין** (ברוסית: **Марк Григо́рьевич Крейн**; (3 באפריל 1907, קייב - 17 באוקטובר 1989, אודסה) היה מתמטיקאי סובייטי ממוצא יהודי שפעל באוקראינה הסובייטית.

## קורות חיים
מארק קריין נולד בשנת 1907 בקייב למשפחה יהודית. למשפחה היה עסק בתחום עיבוד עצים. בתקופת ברית המועצות אב של קריין היה מנהל מפעל שהוקם על בסיס העסק המשפחתי.

מארק קריין סיים לימודי מתמטיקה באוניברסיטת אודסה. בגיל 26 הוא מונה לפרופסור וראש קתדרה באוניברסיטה בה למד. בסוף שנות ה-30 של המאה ה-20 הוא פרסם מחקר בתחום מטריצות שביצע ביחד עם פליקס גנטמכר.

בשנת 1940 קריין עבר לקייב ועבד במכון למחקר של אקדמיה למדעים של ברית המועצות. לאחר מלחמת העולם השנייה קריין לא התקבל בחזרה לעבודה באוניברסיטת אודסה בגלל מוצאו היהודי. מספר שנים הוא היה מלמד במוסדות להשכלה גבוהה אחרים בעיר ובקריבי ריה. החל משנת 1954 הוא היה מלמד באקדמיה להנדסת בניין ואדריכלות באודסה. הוא מונה לראש קתדרה למכניקה תאורטית וכיהן בתפקיד זה עד שסיים את הקריירה ופרש לגמלאות.

בשנת 1940 ביחד עם תלמידו דוד מילמן הוא הוכיח משפט קריין-מילמן ועם ויטולד שמוליאן משפט קריין-סמוליאן. בשנת 1950 פרסם יחד עם שמחה זוכוביצקי מאמר על בעיית הקירוב של צ'בישב במרחבי בנך והילברט.

במשך קריירה המדעית קריין הנחה מעל ל-60 עבודות תואר שלישי. החל משנת 1966 הוא פרסם מספר עבודות ביחד עם ישראל גוכברג תחת שם עט GoKra.

בשנת 1970 הוא התקבל לאקדמיה האמריקאית לאמנויות ולמדעים.

בשנת 1978 קריין הוענקה פרמיית על שם קרילוב של אוקראינה הסובייטית ובשנת 1982 פרס וולף.

קריין נפטר בשנת 1989 ונטמן באודסה.

## קישורים חיצוניים

* ביוגרפיה 
* 

קטגוריה:מדענים יהודים סובייטים
קטגוריה:מתמטיקאים יהודים
קטגוריה:מתמטיקאים רוסים
קטגוריה:זוכי פרס וולף למתמטיקה
קטגוריה:בוגרי אוניברסיטת אודסה
קטגוריה:חברי האקדמיה האמריקאית לאמנויות ולמדעים
קטגוריה:סובייטים שנולדו ב-1907
קטגוריה:סובייטים שנפטרו ב-1989
כיכר המדיטק

**כיכר המדיטק** (מכונה גם: **רחבת המדיטק**) הוא מתחם ציבורי במרכז העיר חולון בו נמצאים מוסדות תרבות חשובים בעיר. המתחם כולל את המדיטק, מוזיאון העיצוב, תיאטרון המדיטק, סינמטק והשטחים הפתוחים של **כיכר המדיטק**. בנוסף לריכוז מבני הציבור מהווה המתחם מפרק עירוני מרכזי בטבור העיר אליו מתנקזים מספר מוקדים עיקריים.

## מתחם המדיטק
המתחם בנוי בצורה המנקזת אליו כמה רחובות בעלי חשיבות רבה בשלד העירוני של מרכז חולון, וככזה מתפקד כמפרק עירוני חשוב. המתחם בנוי בקצה הצפוני של רחוב פנחס אילון המחבר אותו עם קניון חולון ומרכז נתנאל, הקצה הדרומי שלו מוזיאון העיצוב והקצה המערבי שלו עם המדיטק, תיאטרון המדיטק והסנימטק.

## היסטוריה
הרעיון להקים כיכר מרכזית-תרבותית בחולון עלה לראשונה במועצת העיר בשנת 2000 בתוכנית המתאר של חולון ובה תוכנן תחילה להקים מוזיאון בלבד אך כעבור שנה הוחלט להקים גם את המדיטק ואת הכיכר שלצידו. המתחם תוכנן להיות ליבה התרבותי של חולון ככזה שמושך אליו אנשים רבים.

במרץ 2003 נחנך מוזיאון העיצוב השוכן במתחם הכיכר.

בסוף שנת 2003 הונחה אבן הפינה של המדיטק ולאחר מכן התחילו בעבודות לבניית הכיכר והמדיטק. באפריל 2004 נחנכה הכיכר.

הרחבה שלפני חזית המדיטק קיבלה את השם "כיכר המדיטק" עוד בהקמתה והפכה לפופולרית בקרב תושבי העיר אשר מבלים שם בסופי שבוע ומרבים לרכוב בה באופניים. ב-2011 נחנך החניון של המדיטק. במאי 2017 נפתחה המסעדה "בלנה" בכיכר. ב-2020 הושלם שיפוץ כללי של כיכר המדיטק בעלות של כ-10 מיליון ש"ח לאחר שמסעדת "בלנה" נשרפה. במסגרת השיפוץ הוחלט בעירייה גם לבנות את פסל "ILoveHolon" המפורסם בעיר. הרחבה משמשת מדי פעם להתכנסויות והפגנות.

### במלחמת חרבות ברזל
בזמן מלחמת חרבות ברזל הוצבו ברחבת כיכר המדיטק מיצבים ומיצגים אמנותיים לאות הזדהות עם מאבק בני משפחות החטופים והנעדרים. בין המיצבים הבולטים: כיסא ריק עד שהחטופים ישובו לביתם, מיצג גן הילדים החטופים, מיצג "שולחן שבת ריק" ומיצג העץ המשאלות של אגם ובר תושבי העיר אשר חטופים ברצועת עזה.


Kid-napped.jpg|מיצג גן הילדים החטופים


## גלריה

File:Mediatech1.jpg|כיכר המדיטק במבט מכיוון קניון חולון
PikiWiki Israel 6345 Holon.JPG|בית הקפה והכיכר
Mediatech3.JPG|חניית המדיטק
I Love Holon.jpg|I Love Holon


## הערות שוליים

המדיטק
ביופוטון

**ביופוטונים** (מיוונית βίος שפירושו "חיים" ו-φῶς שמשמעו "אור") הם פוטונים של אור בטווח האור הנראה הנמוך והאולטרה סגול, המיוצרים על ידי מערכת ביולוגית. פליטת אור זו אינה קרינה תרמית (לא נובעת מפאת החום של הגוף הפולט). מבחינה טכנית פליטת ביופוטונים היא סוג של ביולומינסנציה, אם כי ביולוגית זו קשורה בדרך כלל למערכת לוציפרין / לוציפראז בעלת בהירות גבוהה יותר.

אין לבלבל את המונח *ביופוטון* המשמש במובן הצר הזה עם התחום הרחב יותר של ביופוטוניקה, החוקר את האינטראקציה הכללית של אור עם מערכות ביולוגיות.

רקמות ביולוגיות פולטות בדרך כלל קרינה בתדרים הנראים והאולטרה סגולים הנעים בין 17- 10 ל- 23- 10 W/cm 2 (כ-1-1000 פוטונים/ס"מ2 / לשנייה). רמת האור הנמוכה הזו היא בעלת עוצמה חלשה בהרבה מהאור הנראה המופק על ידי ביולומינסנציה, למרות זאת ניתן לזהות ביופוטונים ברקמות כיוון שעצמתם גבוהה מהקרינה התרמית שנפלטת על ידי רקמות בטמפרטורה הרגילה שלהן.

קיומם של ביופוטונים התגלה ב-1923 על ידי אלכסנדר גורביץ' שזכה בפרס סטלין ב-1941 על עבודתו. זיהוי של ביופוטונים דווח על ידי מספר קבוצות, והועלו השערות לפיהן הם מצביעים על מצבן של רקמות ביולוגיות ומאפשרים צורה של תקשורת תאית. השערות אלו עדיין בבדיקה,.

מחקר שמדד את הביופוטונים הנפלטים מהמוח גילה כי פליטת האור משתנה בין משימות קוגניטיביות שונות.

## איתור ומדידה
זיהוי ביופוטונים נעשה באמצעות מכפילור או באמצעות מצלמת CCD עם רעש נמוך במיוחד כדי להפיק תמונה, תוך שימוש בזמן חשיפה ארוך במיוחד (15 דקות) לחומרים צמחיים. למדידת פליטת ביופוטונים מביצי דגים השתמשו במכפילור,  ובכמה יישומים מדדו ביופוטונים מבעלי חיים ומבני אדם.    מכפילור CCD (EM-CCD) המותאם לזיהוי אור חלש במיוחד  שימש גם כדי לזהות את ה-ביולומינסנציה הנפלטת על ידי תאי שמרים בתחילת צמיחתם. 

## מנגנונים פיזקליים מוצעים
בסביבה ביו-מולקולרית נוצרים רדיקלים או שמתבצעת קטליזה על ידי אנזימים (כלומר, פרוקסידאז, ליפוקסיגנאז). תגובות כאלה יכולות להוביל להיווצרות אלקטרון בטריפלט, המשחרר פוטון עם חזרה לרמת אנרגיה נמוכה יותר בתהליך מקביל לפוספורסצנציה. תהליך זה גורם לפליטת ביופוטונים ספונטנית, והוכח על ידי מחקרים שניתן להוריד את פליטת הביופוטונים על ידי הורדת נוגדי החמצון ברקמה או על ידי הוספת נגזרות של קרבוניל. מצד שני הוכח כי ניתן להגדיל את הפליטה על ידי הוספת רדיקלים.
## הערות שוליים

קטגוריה:ביוטכנולוגיה
קטגוריה:מקורות אור
Wat een geluk

"**Wat een geluk**" (בעברית: "**איזו שמחה**") הוא שיר שהוקלט על ידי הזמר ההולנדי רודי קרל. השיר ייצג את הולנד באירוויזיון 1960.

## רקע
השיר הוא שיר עליז ובמרכזו מודה הדובר על כל מה שיש לו ועל העולם בו הוא חי.

## באירוויזיון

ב-29 במרץ 1960 הופיע קרל על בימת האירוויזיון. הוא שר עשירי בסדר ההופעות, לפני גרמניה אחרי שווייץ. לאחר ספירת הקולות הגיע קרל למקום ה-12 עם שתי נקודות בלבד.

## הערות שוליים

קטגוריה:שירי אירוויזיון 1960
קטגוריה:שירי הולנד באירוויזיון
קטגוריה:שירים בהולנדית
קטגוריה:שירים על אושר
סופי בלום-לזרוס

**סופי בלום-לזרוס** (בצרפתית: **Sophie Blum-Lazarus** 15 ביולי 1867 – 5 באוגוסט 1944) הייתה ציירת ופסטליסטית צרפתית-יהודית ממוצא גרמני. היא נרצחה במחנה הריכוז אושוויץ.

## חייה
בלום-לזרוס נולדה בשטוטגרט למשפחה יהודית אמידה, מאוחר יותר עברה לפרנקפורט. היא למדה ציור ב ומאוחר יותר נכנסה ל, שם יצרה עותקים של יצירות של ציירים קלאסיים.

בסביבות שנת 1900 נישאה בלום-לזרוס לתעשיין היהודי דניאל בלום ועברה לפריז, שם הפכה לחברה ב. היא הציגה את עבודתה ב-1909 וב-1913 בסלון הסתיו. לאחר מות בעלה ב-1937, התבודדה בלום-לזרוס, ובילתה את שבע השנים הבאות בבית מלון.

לאחר שרכשה אזרחות צרפתית, היא נשארה בפריז במהלך מלחמת העולם השנייה. ב-8 ביולי 1944 היא נעצרה על ידי הגסטפו ושלושה שבועות לאחר מכן גורשה לאושוויץ, שם מתה תוך זמן קצר. בשנת 2005, יצירות האמנות שלה הוצגו לאחר מותה בתערוכה ב שהוקדשה לאמנים שגורשו על ידי הנאצים.

## הערות שוליים

קטגוריה:ציירות צרפתיות
קטגוריה:ציירות גרמניות
קטגוריה:נספים במחנה ההשמדה אושוויץ
קטגוריה:צרפתיות שנולדו ב-1867
קטגוריה:צרפתים שנולדו ב-1867
קטגוריה:צרפתיות שנפטרו ב-1944
קטגוריה:צרפתים שנפטרו ב-1944